  Виталий Пронин «Мынам Удмуртие» телеканалын «Светӥ дорын куноын» программаын ортчиз  егит кырӟасьёс но эктӥсьёс пӧлын «Элькуноведение» вожвылъяськонъёслэн финалзы. Вормисез бырйиз калык.«Светӥ дорын куноын» программа 2-лы люкемын вал. Нырысетӥ ӝыны чассэ возьматӥзы егит кырӟасьёслэсь номеръёссэс. Улэпкын соосты кылзыны луиз 4-тӥ пӧсьтолэзе Алнашын «Сайкыт инбам» ужрадын. Финал дыръя кельшымон кырӟась понна учкисьёс куаразэс СМС пыр сётъязы. Учкисьёс ик бырйизы вормисез но. Озьыен, нырысетӥ инты басьтӥз Пичи Пурга ёросысь Алена Зянкулова. Нылаш люказ147 куара. 2-тӥ интые потӥз Сарапулысь Татьяна Окорокова. Со понна 133 мурт куаразэ сётӥз. 77 куара люкаса, 3-тӥ луиз Якшур-Бӧдьяысь Артём Кайсин.«Светӥ дорын куноын» программалэн 2-тӥ люкетаз возьматэмын вал эктонъёсын номеръёс. Эктӥсьёс пӧлын очной тур ортчиз 18-тӥ пӧсьтолэзе Шарканын «Яркыт вакыт» фествиальын. Озьыен, тужгес трос СМС вуиз Пичи Пургаысь «Дети будущего» ансамбльлэн шыкысаз. Оглом - 127 куара. 2-тӥ интые потӥзыШарканысь «Ерпечкаос», куинетӥ луиз Ижысь «Вертикаль» ансамбльысь эктӥсь Лиза Князева.«Удмурт дунне» газет но «ВКонтакте» вотэсбамын «Евровидение» вожвылъяськонэ пыриськисьёс понна куара сётон нуиз. Егит кырӟасьёс понна оглом куаразэс сётӥз 306 адями. Соос пӧлысь 108-сэ басьтӥз Пичи Пурга ёросысь Алёна Зянкулова, 80-зэ Алнаш ёросысь Олеся Киршина но 58-сэ Можга ёросысь Ульяна Николаева. Эктӥсьёс понна вуиз 251 куара. 109 адями оскиз, Шаркан ёросысь «Ерпечкаос» ансамбль вормоз шуыса, 94-ез Ижысь Лиза Князевалы синмаськемзэ вераз но 37 куара сётэмын вал Пичи Пургаысь «Дети будущего» ансамбль понна."УД"  